Potrivit ISU Cluj, pompierii din cadrul Detașamentului Turda au intervenit la un accident rutier petrecut pe raza localității Copăceni, potrivit Alba 24.
În accident a fost implicat un singur autoturism, însă din fericire nu au existat victime încarcerate.
Doi bărbați, conștienți și cooperanți, au primit îngrijiri medicale și au fost transportați la spital pentru investigații suplimentare.
La misiune au luat parte o autospecială cu modul de descarcerare și o ambulanță SMURD.